જે દરમ્યાન પાંડેસરા નજીકથી એક રાહદારી પણ બીઆરટીએસ રૂટ ક્રોસ કરી રહ્યો હતો. અચાનક ત્રણે મોટર સાયકલ સવાર ઈસમોએ રાહદારીને અડફેટે લેતા અકસ્માત સર્જાયો હતો. અકસ્માતના પગલે મોટર સાયકલ સવાર ત્રણે ઇસમોના ઘટના સ્થળે જ કમકમાટીભર્યા મોત નિપજ્યા હતા. જો કે ઈજાગ્રસ્ત રાહદારીને સારવાર મળે તે પહેલા જ સિવિલ હોસ્પિટલ ખાતે તેનું કરુણ મોત નીપજ્યું હતું. અકસ્માતમાં મોતને ભેટેલા ચાર પૈકીનો એક ઉત્તર પ્રદેશનો વતની અને અવનિશ યાદવ નામનો યુવક હોવાનું પ્રાથમિક તપાસમાં ખુલ્યું હતું. ઘટના બનતા પાંડેસરા પોલીસ સહિતનો કાફલો તેમજ 108 સેવાના કર્મચારીઓ દોડી આવ્યા હતા અને લાશને પીએમ અર્થે સુરત હોસ્પિટલ ખાતે ખસેડી હતી. અકસ્માતના પગલે પાંડેસરા વિસ્તારમાં ભારે ચકચાર મચી જવા પામી હતી,તો બીજી તરફ અકસ્માતની ઘટના બનતા લોકોના ટોળેટોળા સ્થળ પર ઘસી આવ્યા હતા.